Eiropas Sociālais pētījums

Eiropas Sociālais pētījums (European Social Survey) ir uz akadēmiskiem standartiem balstīts starptautisks salīdzinošs socioloģisks pētījums, kas izveidots ar mērķi iezīmēt un izskaidrot vairāk nekā 30 Eiropas valstu iedzīvotāju attieksmes un vērtības. Projekts uzsāka aktīvu darbību 2001. gadā Rodžera Džovela vadībā.

Latvijā ESS zinātnisko vadību un īstenošanu no 2003. līdz 2014. gadam nodrošināja LU Filozofijas un socioloģijas institūts, kopš 2018. gada - LU Sociālo zinātņu fakultātes Sociālo un politisko pētījumu institūts.

ESS ir pirmais projekts sociālajās zinātnēs, kuram 2005. gadā tika piešķirta Eiropas nozīmīgākā balva zinātnes jomā – Dekarta balva.Descartes Prizes for Research & Science Communication – 2005 Winners announced

 Tematiskie moduļi 
ESS anketu veido divas sadaļas, katrā no kurām tiek iekļauti aptuveni 120 mērījumi. Pamata (core) modulis no posma uz posmu tiek saglabāts relatīvi nemainīgs, savukārt divi līdz trīs rotējošie moduļi tiek iekļauti anketā pēc noteikta laika intervāla (dažādos pētījuma posmos tiek iekļauti atšķirīgi moduļi).

 Pamata modulis 
 Uzticēšanās institūcijām
 Nacionālā, etniskā, reliģijas identitāte
 Politiskā līdzdalība
 Labklājība, veselība un drošība
 Socio-politiskas vērtības
 Demogrāfiskais raksturojums
 Morālās un sociālās vērtības
 Izglītība un nodarbošanās
 Sociālais kapitāls
 Finansiālais stāvoklis
 Sociālā atstumtība
 Dzīves apstākļi

 Rotējošie moduļi 

1. posms
 Imigrācija
 Pilsoņu līdzdalība un demokrātija

2. posms
 Ģimene, darbs un labklājība
 Ekonomikas morālie aspekti
 Veselība un palīdzības pieejamība

3. posms
 Personīgā un sociālā labklājība
 Dzīves periodizācijas uztvere

4. posms
 Diskriminācijas pēc vecuma pieredze un izpausmes
 Attieksmes pret labklājību mainīgajā Eiropā

5. posms
 Ģimene, darbs un labklājība: ekonomiskās krīzes ietekme
 Uzticēšanās tiesībsargājošajām institūcijām: salīdzinoša Eiropas analīze

6. posms
 Personīgā un sociālā labklājība
 Eiropas iedzīvotāju izpratne par demokrātiju un tās vērtējums

 Dalībvalstis 
 Valsts  1. posms  2. posms  3. posms  4. posms  5. posms  6. posms Albānija        + Apvienotā Karaliste  +  +  +  +  +  + Austrija   +  +  +  +  +  Beļģija    +  +  +  +  +  + Bulgārija          +  +  +  + Čehijas Republika     +  +    +  +   + Dānija      +  +  +  +  +  + Francija    +  +  +  +  +  + Grieķija      +  +    +  +  Horvātija            +  +  Igaunija        +  +  +  +  + Islande       +      +  + Itālija      +  +        + Izraēla      +      +  +  + Īrija      +  +  +  +  +  + Kipra          +  +  +  + Kosova       + Krievija          +  +  +  + Latvija          +  +   Lietuva            +  +  + Luksemburga  +  +        Nīderlande  +  +  +  +  +  + Norvēģija      +  +  +  +  +  + Polija      +  +  +  +  +  + Portugāle      +  +  +  +  +  + Rumānija          +  +    Slovākija        +  +  +  +  + Slovēnija        +  +  +  +  + Somija      +  +  +  +  +  + Spānija      +  +  +  +  +   + Šveice   +  +  +  +  +  + Turcija        +    +     Ukraina        +  +  +  +  + Ungārija      +  +  +  +  +  + Vācija      +  +  +  +  +  + Zviedrija      +  +  +  +  +  +

 Finansējums 
ESS projektu finansē dalībvalstis. Lai piedalītos ESS, valstīm ir jārod finansējums, kas segtu pētījuma zinātniskās vadīšanas, koordinēšanas un lauka darba izmaksas nacionālajā līmenī.

Atsauces

 Ārējās saites 
Eiropas Sociālā pētījuma mājaslapa 

Kategorija:Zinātne
Kategorija:Socioloģija